# data[].attributes.headline
Περίληψη του Προγράμματος

# data[].attributes.subject
Περίληψη του Προγράμματος

# data[].attributes.body
Περίληψη του Προγράμματος

Το πρόγραμμα εστιάζει στην αξιοποίηση της πολιτιστικής κληρονομιάς στην εκπαίδευση. Εξειδικευμένοι μελετητές παρουσιάζουν και ερμηνεύουν επιλεγμένα ευρήματα/εκθέματα του Εθνικού Αρχαιολογικού Μουσείου, τα οποία μπορούν να συνδεθούν με θεματικές ενότητες διαφορετικών γνωστικών αντικειμένων (π.χ. Φυσική, Χημεία, Μαθηματικά, Ιστορία, Πληροφορική). Μέσω των εργαστηρίων του προγράμματος οι εκπαιδευτικοί επιμορφώνονται στη μεθοδολογία σχεδιασμού και υλοποίησης  πολιτιστικών εκπαιδευτικών δράσεων, οι οποίες συνιστούν εφαρμοσμένη παιδαγωγική σε χώρους πολιτισμού, ενώ η επίσκεψη (δωρεάν είσοδος και ξενάγηση) στο Εθνικό Αρχαιολογικό Μουσείο προσφέρει πολύτιμες γνώσεις και εμπειρίες που μπορούν να αξιοποιηθούν στον σχεδιασμό μαθημάτων/σεναρίων.

Το πρόγραμμα ολοκληρώνεται με τον σχεδιασμό μαθήματος/σεναρίου (ατομικά ή συνεργατικά), το οποίο αναρτάται σε εικονικό τοίχο (padlet) και προαιρετικά μπορεί να παρουσιαστεί σε ημερίδες/συνέδρια.

# data[].attributes.headline
Ο Μηχανισμός των Αντικυθήρων και οι Ολυμπιακοί αγώνες

# data[].attributes.subject
Ο Μηχανισμός των Αντικυθήρων και οι Ολυμπιακοί αγώνες

# data[].attributes.body
Τρίτη 5/11/2024 (13.00-14.15):

Περίληψη εισήγησης: Ο Μηχανισμός των Αντικυθήρων, το αρχαιότερο γνωστό μηχάνημα με γρανάζια και ο πρώτος υπολογιστής στην ιστορία, είναι ένα εκπληκτικό αστρονομικό όργανο με σαφή διεπιστημονική αξία. Μαθηματικοί υπολογισμοί γίνονται με γρανάζια, που ανά δύο επιτελούν διαίρεση ή πολλαπλασιασμό ακέραιων αριθμών, λειτουργώντας στο μοναδικό σύστημα αρίθμησης. Σχεδιάστηκε και προγραμματίστηκε με βάση τους νόμους της Φυσικής, όπως τους αντιλαμβάνονταν από την εποχή του Πυθαγόρα στην αρχαιότητα και πιθανότατα λειτουργούσε ως αστρονομικό ρολόι με συνεχή κίνηση. Ήταν επίσης και πλανητάριο, όπως φαίνεται από το εγχειρίδιο χρήσης του που αναφέρει εκτεταμένα τις κινήσεις των πλανητών, δηλαδή τους νόμους κίνησης κάθε πλανήτη. Ο Μηχανισμός των Αντικυθήρων προσδιορίζει, μεταξύ άλλων, την ημερομηνία έναρξης των Ολυμπιακών Αγώνων, βασιζόμενος στην οκταετηρίδα, ένα ημερολόγιο που δεν εισάγεται την εποχή που αρχίζουν να αριθμούνται οι Ολυμπιακοί Αγώνες, αλλά είναι πιθανότατα προϊστορικό, με ρίζες τουλάχιστον από τη Μινωική εποχή. Αυτή η μοναδική συσκευή μπορεί να αξιοποιηθεί ως εκπαιδευτικό μέσο, εμπλέκοντας το ευρύ κοινό και προσελκύοντας μαθητές/τριες τόσο από τις θετικές επιστήμες όσο και από τις ανθρωπιστικές. Η εκπαιδευτική αξία του Μηχανισμού των Αντικυθήρων αναδεικνύεται ως ιδανικό παράδειγμα σύνδεσης της πολιτιστικής κληρονομιάς με τη σύγχρονη διδακτική πρακτική.

Εισηγητής: Ξενοφών Διονυσίου Μουσάς, αστρονόμος, ένας από τους πρωταγωνιστές της μελέτης του αρχαιότερου υπολογιστή, του Μηχανισμού των Αντικυθήρων. Καθηγητής Φυσικής Διαστήματος Πανεπιστημίου Αθηνών, ερευνητής και επισκέπτης καθηγητής σε Παν/μια του εξωτερικού, Διευθυντής του Αστεροσκοπείου Πανεπιστημίου Αθηνών, Αντιπρόεδρος του Τμήματος Φυσικής και Διευθυντής του Τομέα Αστροφυσικής. Είναι μέλος του Δ.Σ. της Ένωσης Ελλήνων Φυσικών, έχει βραβευτεί από τη NASA και την Αμερικανική Εταιρεία Γεωφυσικής, είναι Επίτιμος Διδάκτωρ της Διεθνούς Ακαδημίας Παιδείας και Επιστημών Ουκρανίας και συγγραφέας πέντε βιβλίων και πολυάριθμων άρθρων σε ελληνικά και διεθνή περιοδικά και πρακτικά συνεδρίων.

Τόπος: Πρότυπο ΓΕΛ Αγίων Αναργύρων, Λεωφόρος Κωνσταντινουπόλεως 255, Άγιοι Ανάργυροι 13562 (πλησίον Πάρκου Τρίτση), ισόγειο, αίθουσα εκδηλώσεων.

# data[].attributes.headline
Επίσκεψη στο Εθνικό Αρχαιολογικό Μουσείο

# data[].attributes.subject
Επίσκεψη στο Εθνικό Αρχαιολογικό Μουσείο

# data[].attributes.body
Δευτέρα 11/11/2024 (12.30 -14.10): Εργαστήριο σχεδιασμού πολιτιστικού προγράμματος.

Περίληψη: Η εκπαιδευτική επίσκεψη σκοπό έχει την επαφή των μαθητών και μαθητριών με συγκεκριμένα αντικείμενα του Εθνικού Αρχαιολογικού Μουσείου και μέσω αυτής την απόκτηση διαθεματικών γνώσεων που θα τους επιτρέψουν στη συνέχεια να έχουν ολοκληρωμένη εικόνα για πτυχές του αρχαίου ελληνικού πολιτισμού.

Απαραίτητες προϋποθέσεις, πριν την ενασχόλησή τους με κάποια συγκεκριμένη θεματική ενότητα ευρημάτων του Μουσείου, αποτελούν: 1. Η απόκτηση πληροφοριών για το ίδιο το Μουσείο (πού βρίσκεται; πότε και ποιοι συνετέλεσαν στην κατασκευή του; Ποια είναι η αρχιτεκτονική δομή του; ποια είναι η συμβολή του στην ιστορική πορεία του τόπου και ποιο είναι το μέλλον του;) 2. Το περιεχόμενο του Μουσείου (ποιες είναι οι συλλογές του;) 3. Η κατανόηση του χρόνου (ποιες είναι οι χρονικές περίοδοι ένταξης των ευρημάτων;).

Η επίσκεψη πρέπει να έχει συγκεκριμένη στόχευση και να αναφέρεται σε κάποιο θέμα που δίνει την ευκαιρία διαθεματικής προσέγγισης και εμπλοκής γνωστικών αντικειμένων πέρα από τα προφανή, την ιστορία και την τέχνη. Στο πρόγραμμα της επίσκεψης μπορεί να συμβάλλουν και άλλες ειδικότητες, όπως οι καθηγητές/ήτριες Ξενόγλωσσων Φιλολογιών, Μαθηματικών, Φυσικών, Φυσικής Αγωγής κ.ά.

Προτεινόμενες θεματικές ενότητες: 1. Το Ακρωτήρι της Θήρας, η προϊστορική Πομπηία του Αιγαίου 2. Η εξέλιξη της αρχαίας ελληνικής γλυπτικής μέσα από τη μελέτη συγκεκριμένων ευρημάτων 3. Η αρχαία μεταλλοτεχνία 4. Τα αγγεία (σχήματα, χρήση, σύσταση και κατασκευή).

Εισηγητής: Αντώνης Μαστραπάς. Ο Αντώνης Μαστραπάς γεννήθηκε στην Αθήνα και σπούδασε στο Ιστορικό-Αρχαιολογικό Τμήμα της Φιλοσοφικής Σχολής του Πανεπιστημίου Αθηνών. Είναι διδάκτορας της ίδιας Σχολής (1988). Εργάστηκε ως ερευνητής-αρχαιολόγος σε νησιά του Αιγαίου και στις Προϊστορικές Συλλογές του Εθνικού Αρχαιολογικού Μουσείου και συνεργάστηκε ως συγγραφέας με το Ελληνικό Ανοιχτό Πανεπιστήμιο (ΕΑΠ). Δίδαξε Αρχαιολογία και Αρχαία Ελληνική Ιστορία στη Σχολή Ξεναγών Αθηνών και στη Σχολή Ανθρωπιστικών Επιστημών του Πανεπιστημίου Πελοποννήσου (Π.Δ. 407/80). Παράλληλα εργάστηκε  στη Δευτεροβάθμια Εκπαίδευση ως καθηγητής και στέλεχος εκπαίδευσης, εκπονητής εκπαιδευτικών προγραμμάτων, συγγραφέας σχολικών εγχειριδίων και Σύμβουλος Α΄ του Ινστιτούτου Εκπαιδευτικής Πολιτικής (ΙΕΠ). Έχει οργανώσει και συμμετάσχει σε επιστημονικά συνέδρια. Είναι συγγραφέας εκπαιδευτικών συγγραμμάτων και επιστημονικών μονογραφιών.

Τόπος:Πρότυπο ΓΕΛ Αγίων Αναργύρων, Λεωφόρος Κωνσταντινουπόλεως 255, Άγιοι Ανάργυροι, 13562 (πλησίον Πάρκου Τρίτση), ισόγειο, αίθουσα εκδηλώσεων.

# data[].attributes.headline
Εκπαιδευτικές μέθοδοι και τεχνικές σε χώρους πολιτισμού

# data[].attributes.subject
Εκπαιδευτικές μέθοδοι και τεχνικές σε χώρους πολιτισμού

# data[].attributes.body
Δευτέρα 18/11/2024 (18.45-20.30): Διαδικτυακό, προαιρετικό εργαστήριο σχεδιασμού πολιτιστικού προγράμματος με περιεχόμενο τις αφηγηματικές μεθόδους (εκπαιδευτική ξενάγηση, κατευθυνόμενος διάλογος-μαιευτική μέθοδος, αφήγηση ιστοριών ή/και παραμυθιών), την ανακαλυπτική μέθοδο, τις βιωματικές μεθόδους (δραστηριότητες- εργαστήρια εικαστικών και παραστατικών τεχνών) σε χώρους πολιτισμού.

Εισηγήτρια: Μαρία Λένη, αρχαιολόγος με μεταπτυχιακές σπουδές στην «Εκπαίδευση και τον Πολιτισμό» (Χαροκόπειο Πανεπιστήμιο) και την «Πολιτιστική Διαχείριση» (Πάντειο Πανεπιστήμιο), η οποία εργάζεται στο Υπουργείο Πολιτισμού και από το 2003 δραστηριοποιείται στον σχεδιασμό και υλοποίηση εκπαιδευτικών προγραμμάτων σε μαθητικό και ενήλικο κοινό για τα μνημεία της νεότερης και σύγχρονης ιστορίας.

Σύνδεσμος Webex: https://minedu-primary2.webex.com/meet/thadzig

# data[].attributes.headline
Επίσκεψη στο Εθνικό Αρχαιολογικό Μουσείο και ξενάγηση από τον κ. Α. Μαστραπά.

# data[].attributes.subject
Επίσκεψη στο Εθνικό Αρχαιολογικό Μουσείο και ξενάγηση από τον κ. Α. Μαστραπά.

# data[].attributes.body
Τρίτη, 19/11/2024 (13.00-14.30). Στο συγκεκριμένο πλαίσιο θα δούμε από κοντά τα αρχαιολογικά ευρήματα, στα οποία εστίασαν οι εισηγήσεις των κκ. Μουσά και Μαστραπά.

# data[].attributes.headline
Δειγματική διδασκαλία CLIL με τίτλο «Year Without A Summer: volcanic ash and climate change»

# data[].attributes.subject
Δειγματική διδασκαλία CLIL με τίτλο «Year Without A Summer: volcanic ash and climate change»

# data[].attributes.body
Δευτέρα, 25/11/2024 (12.30-14.10): από τις εκπαιδευτικούς του Πρότυπου ΓΕΛ Αγίων Αναργύρων κκ. Έφη Αργυρίου (ΠΕ06) και Γιώτα Τσάγκαρη (ΠΕ04.01).

Η Ολοκληρωμένη Εκμάθηση Περιεχομένου και Γλώσσας (CLIL) αποτελεί μια καινοτόμο προσέγγιση στη διδασκαλία που συνδυάζει τη διδασκαλία ενός σχολικού μαθήματος (π.χ. Ιστορία, Φυσική, Χημεία, Μαθηματικά) με τη διδασκαλία μιας ξένης γλώσσας. Βασίζεται στην υπόθεση ότι στην τάξη, οι ξένες γλώσσες μαθαίνονται καλύτερα εστιάζοντας όχι τόσο στη γλώσσα αλλά στο περιεχόμενο που μεταδίδεται μέσω της γλώσσας. Το καινοτόμο αυτής της προσέγγισης είναι ότι το περιεχόμενο δεν αντλείται από την καθημερινή ζωή αλλά από τα σχολικά μαθήματα.

Τόπος: Πρότυπο ΓΕΛ Αγίων Αναργύρων, Λεωφόρος Κωνσταντινουπόλεως 255, Άγιοι Ανάργυροι (πλησίον Πάρκου Τρίτση), ισόγειο, αίθουσα εκδηλώσεων.

# data[].attributes.headline
Εισήγηση του κ. Αντώνη Μαστραπά (11/11/2024)

# data[].attributes.subject
Εισήγηση του κ. Αντώνη Μαστραπά (11/11/2024)

# data[].attributes.attachment_link.title
Εθνικό Αρχαιολογικό Μουσείο

# data[].attributes.headline
ΠΕΡΙΟΔΙΚΗ ΕΚΘΕΣΗ "ΤΟ ΝΑΥΑΓΙΟ ΤΩΝ ΑΝΤΙΚΥΘΗΡΩΝ"

# data[].attributes.subject
ΠΕΡΙΟΔΙΚΗ ΕΚΘΕΣΗ "ΤΟ ΝΑΥΑΓΙΟ ΤΩΝ ΑΝΤΙΚΥΘΗΡΩΝ"

# data[].attributes.attachment_link.title
Περιοδική έκθεση: «Το Ναυάγιο των Αντικυθήρων: 124 χρόνια υποβρύχιας αρχαιολογικής έρευνας» - Aikaterini Laskaridis Foundation

# data[].attributes.attachment_link.description
Για πρώτη φορά, περισσότερα από 80 αντικείμενα του Ναυαγίου των Αντικυθήρων εκτίθενται στο Ίδρυμα Αικατερίνης Λασκαρίδη, στην πληρέστερη μέχρι σήμερα περιοδική έκθεση που παρουσιάζει τα αποτελέσματα των σύγχρονων ερευνών, από το 2012 μέχρι τις πρόσφατες του 2024, και δίνει πληροφορίες για το πλοίο, τον εξαρτισμό, το φορτίο και τους επιβαίνοντες. Μετά από έξι χρόνια, το […]